COMUNE DE PÀDRIA

**DELIBERATZIONE DE SA GIUNTA COMUNALE N. 64 DE SU 14/12/2020**

|  |  |
| --- | --- |
| OGETU: | VERÌFICA CANTIDADE, CALIDADE E PREJU DE TZÈDIDA DE SAS ÀREAS IN SU PIANU DE ZONA DE SI DESTINARE A SA RESIDÈNTZIA, A SAS ATIVIDADES PRODUTIVAS E TERTZIÀRIAS PRO S'ANNU 2021. |

S’annu duamìgia binti sa die batòrdighi de su mese de Nadale a sas oras 16,45, in s’UFÌTZIU DE SU SÌNDIGU, fatu chi siat esaurimentu de sas formalidades prescritas dae sa Lege de s’Istadu e dae s’Istatutu, s’est riunida sa Giunta Comunale suta sa presidèntzia de su SÌNDIGU DOT. MURA ALESSANDRO.

A s’apelu nominale resurtat:

|  |  |  |
| --- | --- | --- |
| **CÀRRIGA** | **SAMBENADU E NÙMENE** | **PRESENTE** |
| SÌNDIGU | DOT. MURA ALESSANDRO | EMMO |
| ASSESSORE | MARICA MATTEO SALVATORE | EMMO |
| ASSESSORE | DETTORI GIUSEPPA ANGELA | EMMO |

Presentes n° 3 Ausentes n° 0

Partètzipat su SEGRETÀRIU COMUNALE DOT. PULEDDA ANTONINO, su cale providit a sa redatzione de su verbale presente.

Essende legale su nùmeru de sos interbènnidos, su SÌNDIGU DOT. MURA ALESSANDRO, in sa calidade sua de Presidente, leat sa presidèntzia e declarat aberta sa setziada pro sa tratatzione de s’ogetu subra marcadu.

# SA GIUNTA COMUNALE

***PREMÌTIDU*** chi, segundu su dispostu de su cale in s’art. 172 comma 1 lìtera c) de su D. Lgs. 18 de austu de su 2000, n. 267 e mm. ii. ii., s’ente est obligadu a adotare ogni annu, prima de s’aprovatzione de su bilàntziu, sa deliberatzione cun sa cale si verìficant sa cantidade e sa calidade de àreas e fràigos de destinare a sa residèntzia, a sas atividades produtivas e tertziàrias, chi ant a pòdere èssere tzèdidas in diritu de propriedade o diritu de superfìtzie in cunforma a sas Leges n. 167/1962, n. 865/1971 e n. 457/1978, e puru su preju relativu de tzèdida;

***CUNSIDERADU*** chi:

* In su Pianu de Zona prima *lege* n.167/1962 e mm. ii.ii., non resurtant a su presente lotos disponìbiles de assegnare in diritu de propriedade o de superfìtzie;
* non resurtant in prus disponìbiles àreas de Pianu pro sos Aposentamentos Produtivos de tzèdere a tertzos pro atividades produtivas e/o tertziàrias;

***APRETZIADU*** pro cussu de dèvere acumprire su dispostu de su cale a su prefatu art. 175 comma 1 lìtera c) de su D. Lgs. 267/2000 e m. ii.ii., e de istabilire semper e cando su preju de tzèdida de sas àreas chi si diant a fàghere disponìbiles pro s’annu 2021, dende atu chi su preju cunfirmat cantu giai istabilidu in sos annos pretzedentes;

***TORRADA CRAMARE*** sa Deliberatzione de su Consìgiu Comunale n. 13 de su 31/03/2006, e puru sas Deliberatziones imbenientes de sa Giunta Comunale, cun sas cales beniant istabilidos sos prejos sighentes:

* + Diritu de propriedade Èuros/mc 8,11;
  + Diritu de superfìtzie Èuros/mc 8,11;

***RILEVADU*** chi su preju de sas àreas non subit variatziones in cantu non sunt crèschidos sos costos pro sas urbanizatziones primàrias e segundàrias;

***SIGNALADU*** in prus chi sos prejos subra narados ant a dèvere èssere agiornados impreende s’ìnditze FOI pro sas revalutatziones de sos prejos a su consumu pro sas famìlias de operajos e impiegados, impreadu puru pro sa revalutatzione de sos cànones de locatzione;

***DADU ATU*** chi, dae s’annu 2006 a su presente, s’ìnditze FOI no at subidu variatziones sustantziales tales de rechèdere una modìfica de sos prejos subra narados;

***BIDAS*** sas leges n. n. 167/1962, n. 865/1971 e n. 457/1978 e mm. ii.ii. issoro;

***RECONNÒSCHIDA*** sa cumpetèntzia pròpia sende gasi sas dispositziones normativas, istatutàrias e regulamentares in vigèntzia;

***ACHISIDOS,*** subra de sa proposta de deliberatzione, su parre tècnicu favorèvole de su Responsàbile de su Servìtziu Tècnicu in prus de cussu contàbile de su Responsàbile de su Servìtziu Finantziàriu, esprìmidos in cunforma a s'art. 49, comma 1, de su D. Lgs n. 267/2000 e mm. ii.ii.;

cun votos de acordu esprìmidos in sas formas de lege

***ACLARADU*** chi sa setziada presente de sa Giunta Comunale s’est acumprida in modalidade telemàtica a manera partziale, in cunforma a s’art. 73 de su DL 18/2020 e mm.ii.ii. e finas de su decretu de su Sìndigu n. 2 de su 23.03.2020;

***DADU ATU*** chi totu sos partetzipantes a sa setziada:

* Ant àpidu visione e disponibilidade preventiva de sa proposta de deliberatzione chi pertocat s’ogetu;
* ant àpidu s’oportunidade de partetzipare a sos traballos de sa die de oe de sa Giunta Comunale in presèntzia ( Mura, Marica e Dettori) siat in relatzione a sa discussione chi in òrdine a sa votatzione, cun su controllu costante de su Segretàriu comunale;

cun votos favorèvoles in su matessi tempus de acordu, esprìmidos a manera legale, in cunforma de cantu indicadu subra

# D E L Ì B E R A T

**DE APROVARE** sas premissas narrativas e motivatzionales a su dispositivu presente apretziende.las inoghe trascritas a manera integrale;

**DE DARE ATU** chi in su Pianu de Zona prima *lege* n.167/1962 non resurtant a su presente disponìbiles lotos de assegnare in diritu de propriedade o de superfìtzie, e chi non resurtant in prus disponìbiles àreas de Pianu pro sos Aposentamentos Produtivos de tzèdere a tertzos pro atividades produtivas e/o tertziàrias;

**DE CUNFIRMARE** in sos importos sighentes su preju de tzèdida de sas àreas disponìbiles in s’àmbitu de su Pianu de Zona prima Lege 1671962 pro àreas edificàbiles a iscopu residentziale:

* + Diritu de propriedade Èuros 8,11;
  + Diritu de superfìtzie Èuros 8,11;

**DE DARE ATU** chi, in cunforma a s’art. 172 comma 1 lìtera c) de su D. Lgs. 18 de austu de su 2000, n. 267 e mm. ii.ii, sa deliberatzione presente costituit allegadu obligatòriu de su bilàntziu de previsione annuale;

**DE DISPÒNNERE** sa trasmissione de còpia de s’atu presente a su Responsàbile de s’Ufìtziu Tècnicu pro sos acumprimentos de cumpetèntzia;

**DE DECLARARE** in fines sa deliberatzione presente, a pustis de separada, in su matessi tempus e a sa matessi manera de acordu votatzione (Mura, Marica e Dettori in presèntzia) esecutàbile a manera immediata in cunforma e pro sos efetos de s’art. 134, comma 4, D. Lgs. n. 267/2000 e mm.ii.ii. , pro s’urgèntzia de assigurare su perfetzionamentu de sas finalidades suas.

**PARRE DE REGULARIDADE TÈCNICA**

In cunforma a s’art. 49 c.1 de su T.U.E.L. su Dirigente/P.O. **PINNA ANDREA** in data **14/12/2020** at esprìmidu parre **FAVORÈVOLE**

**PARRE DE REGULARIDADE CONTÀBILE**

In cunforma a s’art. 49 c.1 de su T.U.E.L. su Dirigente/P.O. **ARCA MARIANGELA** in data **14/12/2020** at esprìmidu parre **FAVORÈVOLE**

|  |  |
| --- | --- |
| **SU SÌNDIGU**  **DOT. MURA ALESSANDRO** | **SU SEGRETÀRIU COMUNALE**  **DOT. PULEDDA ANTONINO** |

**NOTA DE PUBLICAZIONE N. 1001**

In cunforma a s’art. 124 de su T.Ù. 267/2000 su Responsàbile de sa Pubbicatzione **SEGRETÀRIU COMUNALE DOT. PULEDDA ANTONINO** atestat chi in data 14/12/2020 s’est protzèdidu a sa publicatzione in s’Albu Pretòriu.

Sa Delìbera est esecutiva in cunforma a sas dispositziones de lege in vigèntzia

Tradutzione de s’operadora de s’isportellu linguìsticu de Pàdria

Maria Leonarda Correddu

Copia digitale di documento informatico firmato digitalmente e prodotto ai sensi del D.Lgs 82/2005 e rispettive norme collegate